D'Koffer hemmer wieder zämäpackt und is Auto  verladä. Üses hütig Etappäziel isch s'Coesewall Lighthouse wommer dä zweit Teil vo üsem Hochzigsgschänk törfät entgägä näh.    Ufem Weg simmer no Drumlanrig Castle go aluegä. D'Tour dur das Gebäude isch sehr interessant gsi und s'hett Bilder und Möbel gha, wo Mengs Museum froh drüber wär. Gschichtlich hemmer no paar Sachä meh erfahrä und wüsset jetzt au wieso dä Bonnie Prince Charles hett wöllä di Schottisch Chronä eroberä...    Jetzt simmer bim Lighthouse acho und hend üsi Suite  bezogä. Mir hoffet immer no uf ächli rüchers Wetter, dass mer au gsehnd, wiä Wild s'Meer do cha si...